
REPUBLIKA HRVATSKA
GRAD ZAGREB
GRADSKI URED ZA MJESNU SAMOUPRAVU, 
        PROMET, KOMUNALNE POSLOVE, 
          CIVILNU ZAŠTITU I SIGURNOST
  Sektor za civilnu zaštitu i komunalno redarstvo,        
                 Odjel komunalnog redarstva,
                   Odsjek za nadzor građenja 
                           i izvođenje radova,
                                    Sigetje 2            

KLASA: UP/I-363-04/23-16/56
URBROJ: 251-13-83-11/007-26-12
Zagreb, 31.8.2026.
 

Komunalni redar Grada Zagreba, Gradskog ureda za mjesnu samoupravu, promet, komunalne poslove, civilnu zaštitu i sigurnost (OIB: 61817894937) rješavajući po službenoj dužnosti u predmetu uklanjanje ruševine zgrade na k.č.br. 227, k.o. Peščenica, u Zagrebu, Ulica Ružmarinka neposredno ispred k.br.3/1, nepoznatog vlasnika, nasljednika iza pokojne Hegeduš Julijane, Ulica 8. Maja br. 76, temeljem članka 34. stavka 3. Zakona o općem upravnom postupku (Narodne novine broj: 47/09 i 110/2021),   po službenoj dužnosti donosi

ZAKLJUČAK

1. Nepoznatom suvlasniku, nasljedniku iza pokojne Hegeduš Julijane, Ulica 8. Maja br. 76 određuje se odvjetnik Kokot Živalj Bruno, Zagreb, Savska cesta 41, za privremenog zastupnika.
2. Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 227, k.o. Peščenica, u Zagrebu, Ulica Ružmarinka, neposredno ispred k.br.3/1, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.
3. Protiv ovog zaključka nije dopuštena žalba.

Obrazloženje

Očevidom dana 20.05.2023. godine, u 08:35 sati, utvrđeno je da se na k.č.br. 227, k.o. Peščenica, u Zagrebu, Ulica Ružmarinka neposredno ispred k.br.3/1, nalazi ruševina zgrade, prizemnica, tlocrtne površine cca 93,00 m2, oštećenih zidova izgrađenih od dasaka, oštećenog pokrova, krovne konstrukcije.
Zgrada je zbog oštećenja  izgubila svoja svojstva zbog čega nije prikladna za uporabu sukladno svojoj namjeni.
Uvidom u ZK uložak broj: 7682, k.o. Grad Zagreb, utvrđeno je da su suvlasnici  zemljišta na kome se zgrada nalazi Hegeduš Julijana, Ulica 8. Maja br. 76, Zagreb, Smoljan Niemčić Paulina, OIB: 68440156043, Ružmarinka 3, 10000 Zagreb, Badurina Rumešić Suzana, OIB: 07906164062, Ružmarinka 3, Zagreb, Kuhar Vlatka, OIB: 64177177220, Ružmarinka 3/1, 10000 Zagreb, Vlahek Ana, OIB: 20235744465, Trnovečka ulica 11, Dobrodol 10360 Sesvete Ikuhar Ivana, OIB: 35739252018, Ružmarinka 3/1, 10000 Zagreb
Uvidom u Registar kulturnih dobara Republike Hrvatske utvrđeno je da zgrada nije  upisana u  Registar kulturnih dobara Republike Hrvatske da  se ne nalazi  u kulturno-povijesnoj cjelini upisanoj u taj Registar niti se ne nalazi na arheološkom nalazištu.
Dana 30.3.2026. godine, sastavljen je zapisnik sa suvlasnicima Kuhar Vlatkom, Zagreb, Ružmarinka 3/1 OIB20235744465 i Vlahek Anom, Zagreb, Trnovečka 11, OIB 20235744465, koje su na zapisnik izjavile da su suvlasnice zemljišta,  da je namjena zgrade bila gospodarska i da se ne koristi sukladno namjeni više od pet godina, da se slažu da se radi o ruševini zgrade i da nije potrebno vještačenje stručne osobe, da se ne vodi postupak od strane drugog tijela u predmetu uklanjanja zgrade, da je Hegeduš Juliana pokojna i da nema nasljednika. Da zgradu koristi Dijana Bručić.Zagreb, Stjepana Gradića 3.
Dana 31.8.2026. godine, sastavljen je zapisnik sa odvjetnikom Kokot Živalj Brunom koji je na zapisnik izjavio da je suglasan da ga se odredi za privremenog zastupnika nepoznatom suvlasniku, nasljedniku iz pokojne  Hegeduš Julijane, Ulica 8. Maja br. 76, zemljišta na k.č.br. 227, k.o. Peščenica, u Zagrebu, Ulica Ružmarinka, neposredno ispred k.br.3/1
Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.
Odredbom članka 34. stavka 3. Zakona o općem upravnom postupku  propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.
Budući  se ne može utvrditi suvlasnik, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.
                                                                                                 KOMUNALNI REDAR
                                                                                            Robertino Vučković, ing. bacc.

DOSTAVITI:

1. Odvjetnik Kokot Živalj Bruno, Savska cesta 41, Zagreb, 
2. na oglasnu ploču,
3. u spis.

